Riffat Hassan

Riffat Hassan (lahèr 1943) panèka tèolog Pakistan-Amèrika bân cendekiawan fèminis Islam kasohor ḍâlem studi Al-Qur'an.Cahill, Susan N. (1996). Wise Women: Over Two Thousand Years of Spiritual Writing by Women. W.W. Norton and Company. kaca 329. ISBN 978-0-393-03946-7. riffat hassan.

 Kaoḍi'ân awwâl bân karier 
Hassan lahèr è Lahore, Pakistan, ḍâlem kalowarghâ Muslim Sayid. Emba juju' lakè' ḍâri èbhuna, Hakim Ahmad Shuja, panèka panyair, pangarang, bân dramawan Pakistan. Salèrana anḍi' kaoḍi'ân na'-kana' sè nyaman, tapè ollè pangaro sareng antarana pèkkèran tradisional ḍâri abana bân tèngka nonkonformis dâri èbhuna. È ḍâlem oḍi'na, salèrana bâjhi' ka tradisionalisme abana, polana pèkkèranna ka gender, tapè pas salèrana ngarghâi abana polana abâles kanèserenna. Salèrana asakola è Cathedral High School, panèka sakola misionaris Anglikan, terros è St. Mary's College, Univèrsitas Durham, Inggris, sè salèrana ajhâr bhâsa Inggris bân filsafat. Salèrana ollè gellar Ph.D. ḍâri Univèrsitas Durham è taon 1968 sè tesissâ abahas Muhammad Iqbal, salèrana jhughân serrèng nolès ka' ḍissa'. 

Salèrana ngajhâr è Univèrsitas Punjab è Lahore ḍâri taon 1966 kantos 1967 bân alako è Kamenteriyan Informasi bân Panyiyaran Pakistan ḍâri taon 1969 kantos 1972. È taon 1972, salèrana ngallè ka Amèrika Serikat asareng ana' binè'na."Tariqas - Dr. Riffat Hassan". 16 May 2001. èyarsipaghi ḍâri vèrsi aslina tangghâl 19 Juli 2011. Èyaksès 17-02-2026. Salèrana toman ngajhâr è univèrsitas-univèrsitas tamaso' Oklahoma State University bân Harvard University, samangkèn salèrana dhâddhi profèsor Studi Aghâma è Univèrsitas Louisville, Kentucky."Riffat Hassan — The College of Arts and Sciences". louisville.edu. Èyaksès 17-02-2026..

 Tèologi bân Kalakowan 
Tèologi Hassan panèka conto ḍâri Islam Progrèsif. Salèrana abâlâ jhâ' Al-Qur'an panèka "Magna Carta ha' asasi manossa", sè maneptep ha' asasi manossa bân kasetara'an ka sakabbhina orèng, tor ta' setarana bâbinè' è masyarakat Muslim samangkèn èsebbhâbaghi sareng pangaro budhâjâ. Hassan ngoca' jhâ' Al-Qur'an ajamin ha' oḍi', panghormadhân, ka'adhilân, kabèbasân, pangataowan, pangodi'ân, kalakowan, bân privasi, è antarana ha'-ha' laènna.

Salèrana nyokong interprètasi Al-Qur'an sè ta' kako, kalabân pèkkèran jhâ' maskè Al-Qur'an panèka dhâbuna Allah, okara-okara bisa anḍi' artè sè bhidhâ, saèngghâ sacara tèoritis bâḍâ ta' kabitong bânnya'na artè Al-Qur'an. Salèrana parcajâ artè Al-Qur'an kodhu ètantowaghi lèbât hermeneutika — parèksa'an artè okara-okarana bâkto è tolès. Salèrana jhughân abahas "kritèria ètis" sè ta' narèma aghuna'aghi Al-Qur'an ghâbây ngalakonè kata' adhilân, polana Allah ḍâlem Islam panèka adhil.Khalid, Hasan (14 February 2003). "The Hijackers of Islam". The Friday Times. èyarsipaghi ḍâri vèrsi aslina tangghâl  21 Maret 2008. Èyaksès 17-02-2026.

Hassan nyokong ha' aborsi bân aksès ka kontrasèpsi ka bâbinè' Muslim, kalabân alasân jhâ' Al-Qur'an ta' sacara langsong abahas kontrasèpsi, tapè sosonan aghâma bân ètika Islam aberri' kasimpulân jhâ' rencana kalowarghâ kodhuna dhâddhi ha' ḍhâsar. Salèrana ngoca' jhâ' tinjauan ka hokom Islam abâlâ jhâ' aborsi èyangghâp bisa è tarèma dâlem 120 arè è awwâl ngandung, bâkto bhâji' è ḍâlemma ghi' ta' anḍi' nyabâ.Hassan, Riffat. "Members, One of Another: Gender Equality and Justice in Islam". Èyaksès 4 Maret 2008.

 Sombher